News Update: Elon Musk เตือนนักลงทุน “อย่าก่อหนี้มาร์จิ้น” เตือนตลาดหุ้นตื่นตระหนก เชื่อเศรษฐกิจกำลังถดถอย - FINNOMENA
Elon Musk เตือนนักลงทุนอย่าก่อ ‘หนี้มาร์จิ้น’ ซึ่งหมายถึงหนี้ที่ลูกค้าโบรกเกอร์ใช้บัญชีมาร์จิ้นซื้อและขายหลักทรัพย์ หรือขายชอร์ตหุ้น เพราะมีความเสี่ยงที่จะเกิดความตื่นตระหนกครั้งใหญ่ในตลาดหุ้น
26 ธ.ค. 2565

Elon Musk เตือนนักลงทุนอย่าก่อ ‘หนี้มาร์จิ้น’ ซึ่งหมายถึงหนี้ที่ลูกค้าโบรกเกอร์ใช้บัญชีมาร์จิ้นซื้อและขายหลักทรัพย์ หรือขายชอร์ตหุ้น เพราะมีความเสี่ยงที่จะเกิดความตื่นตระหนกครั้งใหญ่ในตลาดหุ้น
ในพอดแคสต์เมื่อวันศุกร์ที่ผ่านมาว่า (23 ธ.ค.) Elon Musk บอกว่าเขาไม่แนะนำให้ก่อหนี้มาร์จิ้นในตลาดหุ้นที่ผันผวน และให้ถือเงินสดไว้ เพราะนักลงทุนต้องเผชิญกับบางสิ่งที่ค่อนข้างรุนแรงในตลาดขาลง
ช่วงต้นปีที่ผ่านมา Elon Musk ในฐานะซีอีโอของ Tesla ทุ่มเงินเข้าซื้อทวิตเตอร์ในราคา 4.4 หมื่นล้านดอลลาร์ และทำให้บริษัทต้องแบกรับภาระหนี้ 1.3 หมื่นล้านดอลลาร์
ขณะที่ Bloomberg รายงานว่า วาณิชธนกิจของเขาพิจารณาที่จะเปลี่ยนหนี้ดอกเบี้ยสูงบางส่วน ไปเป็น Margin Loans ที่มีหุ้นเทสลาเป็นหลักค้ำประกัน ซึ่งมักส์ต้องชำระคืนเป็นการส่วนตัว
นอกจากนี้ Elon Musk ยังได้ขายหุ้น Tesla ไปเกือบ 40,000 ล้านดอลลาร์ ถือเป็นความเคลื่อนไหวที่มีส่วนผลักดันให้หุ้นเทสลาแตะระดับต่ำสุดในรอบ 2 ปี ซึ่งหลังการเทขายครั้งล่าสุดเขาระบุว่า จะหยุดขายหุ้น 2 ปี หรือมากกว่านั้น
โดยหลังจากการก้าวขึ้นเป็นซีอีโอ Twitter นั้น Elon Musk ได้สร้างหนี้สินให้แก่องค์กรถึงเกือบ 1.3 หมื่นล้านดอลลาร์
ในพอดแคสต์ดังกล่าว Elon Musk ย้ำความเชื่อมั่นว่า เศรษฐกิจกำลังเข้าสู่ภาวะถดถอย โดยจะได้เห็นขนาดการชะลอตัวที่ใกล้เคียงกับปี 2009 เป็นระยะเวลาหนึ่งปีถึงหนึ่งปีครึ่ง และจะสิ้นสุดลงในไตรมาส 2 ของปี 2024
“การเติบโตไม่ได้คงอยู่ตลอดไป การถดถอยก็เช่นกัน” Elon Musk กล่าวทิ้งท้าย
อ้างอิง: 
https://www.bloomberg.com/news/articles/2022-12-24/elon-musk-warns-against-margin-debt-on-mass-panic-risk?sref=e4t2werz 
https://www.bangkokbiznews.com/world/1044759
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Elon Musk
News Update
เศรษฐกิจถดถอย
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA